קייט גרנוויל

קייט גרנוויל (באנגלית: Kate Grenville;‏ נולדה ב-14 באוקטובר 1950) היא סופרת אוסטרלית ומורה לכתיבה יצירתית. היא בעלת תארים מאוניברסיטת סידני, אוניברסיטת קולורדו והאוניברסיטה לטכנולוגיה בסידני. גרנוויל הייתה אחת משלושת ילדיהם של קנת גרנוויל ג'י, עורך דין ובהמשך שופט, ואיזובל ראסל, רוקחת. אחרי שהשלימה את לימודי התואר הראשון באוניברסיטת סידני, עבדה בתעשיית הקולנוע, בעיקר בעריכת סרטים דוקומנטריים. בשנת 1976 נסעה לאנגליה בחופשה ללא תשלום למשך שישה חודשים, ונשארה שם למשך שבע שנים. היא חיה בלונדון ובפריז ועסקה בכתיבת סיפורת. לפרנסתה עבדה בעריכת סרטים, כתיבה ומזכירות. ב-1980 נסעה לארצות הברית ונרשמה לאוניברסיטת קולורדו בבולדר ללימודי תואר שני בכתיבה יצירתית. גרנוויל חזרה לאוסטרליה בשנת 1983 והייתה לעורכת משנה בטלוויזיית SBS, במחלקת כתוביות. בשנת 1986 זכתה במענק ספרותי ופרשה מרשת הטלוויזיה כדי להתמסר לכתיבה. במשך שנים רבות הקצתה אוניברסיטת סידני חדר לכתיבה לגרנוויל ומאז ראשית שנות ה-90' של המאה ה-20, היא עמיתה של כבוד של האוניברסיטה. בשנת 2006 קיבלה תואר דוקטור באמנויות יצירתיות מן האוניברסיטה לטכנולוגיה בסידני. ספריה, "הנהר הסודי" ו"החיפוש אחר הנהר הסודי" היוו חלק משמעותי בדוקטורט. קייט גרנוויל חיה בסידני עם בעלה, ברוס פטי, בנה ובתה. קייט גרנוויל לומדת נגינה בצ'לו ומנגנת בתזמורת חובבים. קייט גרנוויל התפרסמה כמחברת סיפורים קצרים עם יציאתו ב-1984 של קובץ סיפוריה, "גברות מזוקנות". הרומן שלה, "ג'ואן עושה היסטוריה" יצא במימון הרשות לביוכימיה. גרנוויל קיבלה מענקי תמיכה מן האגודה הבינלאומית של נשים אקדמאיות ומחבר המנהלים לאמנויות הספרות של המועצה האוסטרלית. שניים מספריה עובדו לסרטי קולנוע: "בית חלומות", שיצא בסרט בשם "מלכודות" (1994) ו"סיפורה של ליליאן" (1995) בכיכובן של טוני קולט כליליאן הצעירה ורות קראקנל כליליאן המבוגרת. כל ספריה של קייט גרנוויל יצאו לאור, נוסף לאוסטרליה, גם באנגליה ובארצות הברית. ספרה "הנהר הסודי" יצא לאור בתרגום לעברית. (מחברות לספרות 2009, תרגום עדה פלדור). הוא עובד למחזה על ידי אנדרו בובל. סגנון כתיבתה כולל מחקר מפורט במשך למעלה משנה, המסתמך על קריאה בנושא והתנסות אישית במקום ההתרחשות. לאחר התחקיר, היא משתדלת לכתוב בשפת התקופה שבה מתרחשת עלילת הספר. שפה זו עשויה להיות פיוטית. כאשר נשאלה על כך, השיבה: "לעולם לא אכתוב משפט שאין בו מקצב נאה, או לפחות לא אניח למשפט כזה להתפרסם." היא משתמשת בכתב נטוי לדיבור ישיר, הואיל והיא משתדלת להעביר את רעיון הרצף במהלך דיאלוג. את הרעיונות לנושאי כתיבתה היא שואבת מהתנסויות חיים. ספריה מבוססים על חוויות, שהיא תוהה על פשרן. היא אומרת על ספריה, שהם "מושפעים לעיתים מאירועים היסטוריים, אבל הם מבנים בדיוניים, לא ניסיון לכתוב היסטוריה." 1984 - פרס פוגל לספרות, אוסטרליה, על "סיפורה של ליליאן" 2001 - פרס אורנג' לסיפורת על "מושג השלמות" 2006 - פרס סופרי חבר העמים הבריטי על הרומן "הנהר הסודי" 2006 - פרסי הספרות של ראש ממשלת ניו סאות' ויילס, פרס כריסטינה סטד לסיפורת על "הנהר הסודי" 2006 - פרסי הספרות של ראש ממשלת ניו סאות' ויילס, פרס הוועדה לקשרי קהילה על "הנהר הסודי" 2006 - "הנהר הסודי" - היה מועמד לפרס מיילס פרנקלין ולפרס מאן בוקר. Bearded Ladies:Stories (1984) ISBN 0-7022-1716-6 "גברות מזוקנות": סיפורים (1984) Lilian's Story (1985) ISBN 1-86448-284-2 Dreamhouse (1986) ISBN 0-7022-1959-2 Joan Makes History: A Novel (1988) ISBN 0-7022-2174-0 Dark Places (1994) ISBN 0-330-33549-9 (alternative title: Albion's Story) The Idea of Perfection (1999) The Secret River (2005) The Lieutenant (novel)|The Lieutenant (2008) "סיפורה של ליליאן" (1985) "בית חלומות" (1986) "ג'ואן עושה היסטוריה: רומן" (1988) "מקומות אפלים" (1994) (כותרת חלופית: "סיפור אלביון") "מושג השלמות" (1999) "הנהר הסודי" (2006) "הסגן" (2008) The Writing Book: A Manual for Fiction Writers (1990) ISBN 0-04442124-9 Making Stories: How Ten Australian Novels Were Written (1993), with Woolfe, Sue ISBN 1-86373316-7 Writing from Start to Finish: a Six-Step Guide (2001) Searching for the Secret River (2006) ISBN 1-921145-39-0 "ספר הכתיבה: מדריך לכותבי סיפורת" (1990) "יצירת סיפורים: איך נכתבו עשרה רומנים אוסטרליים" (1993), עם סו וולף "כתיבה מראשית עד אחרית: מדריך בשישה שלבים" (2001) "חיפוש הנהר הסודי" (2006) ספריה של גרנוויל הופיעו בשפות רבות, ביניהן מנדרינית. Henderson, Gerard (2008) "A career upon life's pendulum: Ken Gee, 1915-2008" (Obituary) in The Sydney Morning Herald, 2008-03-19, p. 22 Whitlock, Gillian (ed) (1989) Eight Voices of the Eighties: Stories, Journalism and Criticism by Australian Women Writers, St Lucia, University of Queensland Press מדיה וקבצים בנושא קייט גרנוויל בוויקישיתוף אתר האינטרנט הרשמי של קייט גרנוויל (באנגלית) קייט גרנוויל, ברשת החברתית Goodreads קייט גרנוויל, באתר אנציקלופדיה בריטניקה (באנגלית) Kate Grenville - Allen and Unwin Book Publishers Podcast of Kate Grenville discussing The Secret River on the BBC's World Book Club VIDEO: Kate Grenville at the Melbourne Festival of Ideas, talking about Artists, Writers and Climate Change on ABC Fora Video of Kate Grenville discussing and reading from The Lieutenant on SlowTV Transcript of interview with Ramona Koval, The Book Show, ABC Radio National, 1 October, 2008. Kate Grenville's Home Page Interview with Kate Grenville speaking about her book The Idea of Perfection from the Interviews Archive Kate Grenville's site by Canongate Online interview from CBC Words at Large Henderson (2008) Kate Grenville My Life A Biographical Note *Waldren, M (2001) Kismet Kate: An Interview with the Winner of the Orange Prize for Fiction 2001 Accessed 19 May 2007 And now the Booker: Grenville's accolades keep coming, University of Sydney, 2006-09-26, accessed 2009-08-02 Interview with Kate Grenville, User:Peter_Ellis, 2009-08-01 Searching for the secret river, 2006-12-06, accessed 2009-08-02 Whitlock (1989) p.2 Kate Grenville talks to Radio National